ddrg/super_eurlex huggingface dataset:
(7)

Okrem toho by sa podľa Aktu o pristúpení mali množstvá zásob cukru alebo izoglukózy, ktoré prevyšujú obvykle prenesené zásoby, stiahnuť z trhu na náklady nových členských štátov. Komisia stanoví nadbytočné zásoby na základe vývoja obchodu, výroby a trendov spotreby v nových členských štátoch počas obdobia od 1. mája 2000 do 30. apríla 2004. Pri tomto postupe by sa okrem cukru a izoglukózy mali zobrať do úvahy aj iné výrobky s vysokým obsahom ekvivalentu cukru, pretože by tiež mohli byť predmetom možných špekulácií. Ak sa zistený nadbytok množstva cukru a izoglukózy nestiahne z trhu spoločenstva najneskôr do 30. apríla 2005, finančne zodpovedným za náležité množstvo sa stane príslušný nový členský štát. Čiastkou, ktorá sa vyúčtuje novému členskému štátu a ktorú musí zaplatiť do rozpočtu spoločenstva v prípade, že sa neodstránia nadbytočné zásoby, by mala byť najvyššia náhrada za vývoz platná počas obdobia od 1. mája 2004 do 30. apríla 2005.
(50)

Niekoľko spoločností uviedlo, že predaj ich licencií by predstavoval dodatočný príjem, a tým by sa zvýšila ich celková daňová povinnosť, najmä podniková daň z príjmu. Tvrdili preto, že výhoda získaná týmito spoločnosťami z transakcií DEPB by sa mala znížiť o čiastku dane skutočne splatnej. Tieto spoločnosti tiež uviedli, že táto pohľadávka by nevznikla, ak by počas toho istého obdobia nebola splatná žiadna daň z príjmu. Okrem toho, Texprocil tvrdil, že príjem z DEPB je zdaniteľný jednotnou sadzbou uplatniteľnou na vývozcov a že, ak vývozca už splatil daň z príjmu z výhod DEPB udelených vládou Indie, získaná výhoda je zmenšená o rozsah dane z príjmu. Pri zaoberaní sa týmito tvrdeniami sa najprv musí poznamenať, že úver DEPB predstavuje podporu v danom časovom momente. Podľa dostupných informácií nie je naozaj možné vylúčiť, že tieto podpory v neskoršej fáze môžu zvýšiť celkovú daňovú povinnosť spoločnosti. Avšak išlo by o budúcu udalosť, ktorá bude závisieť od mnohých faktorov, z ktorých väčšina je ovplyvnená komerčnými rozhodnutiami samotnej spoločnosti. Takéto faktory sa netýkajú iba cenotvorby a obchodných otázok, ale tiež ostatných otázok, ktoré určujú celkovú daňovú povinnosť, ako napríklad rozhodnutia týkajúce sa miery odpisov, prevod strát a mnohé iné faktory. Všetky tieto rozhodnutia ovplyvňujú daňovú skupinu, ktorá sa napokon v konkrétnom daňovom roku bude na spoločnosť uplatňovať. Nie je preto možné presne stanoviť, do akého rozsahu výhody získané z predaja DEPB prispeli k uplatniteľnej daňovej sadzbe. Navyše, ak by daná spoločnosť licencie DEPB použila na účel, pre ktorý boli v skutočnosti vydané, t. j. na dovoz vstupov, znížili by náklady spoločnosti, a nezvýšili by jej príjem, čo by zase mohlo mať odlišný dopad na zdaňovanie. Je teda jasné, že udelenie úverov DEPB a definitívne neskoršie zdaňovanie takýchto úverov predstavuje dve odlišné činnosti vlády Indie. Nie je úlohou vyšetrovacieho orgánu, aby sa snažil rekonštruovať situáciu, ktorá by prevládala za prítomnosti alebo neprítomnosti zdaňovania. V každom prípade, toto by neovplyvnilo výpočet čiastky dotácie dosiahnutej počas obdobia vyšetrovania. Tieto požiadavky sa preto odmietli.
(22)

Indické orgány predložili štatistické údaje o vývoze, okrem iného, do Spoločenstva. Uviedli, že sa domnievajú, že oficiálne indické štatistiky nesvedčia o tom, že by indickí výrobcovia PET filmu obchádzali existujúce antidumpingové opatrenia. Avšak uvedené údaje nie sú v súlade s údajmi o vývoze, ktoré poskytli spolupracujúci indickí vývozcovia, prinajmenšom pokiaľ ide o vývoz do Izraela; tieto údaje poukazujú na jasný nárast vývozu do Izraela po zavedení opatrení (z asi 40 ton v roku 2000 na asi 800 ton v DV). Pokiaľ ide o Brazíliu, oficiálne indické údaje o vývoze v prípade priameho vývozu do Brazílie ukazujú len okrajový nárast za rovnaké obdobie, ale nezahŕňajú nepriamy predaj cez iné sprostredkujúce krajiny. Pri vyšetrovaní spolupracoval v skutočnosti iba jeden známy brazílsky výrobca PET filmu a jeho vývoz do Spoločenstva predstavoval iba zanedbateľnú časť (0,5 %) celkového predaja z Brazílie do Spoločenstva.
(1)

V súlade so smernicou 70/524/EHS boli od 1. apríla 1998 dočasne povolené kokcidiostatiká zaradené do zoznamu v prílohe I uvedenej smernice pred 1. januárom 1988 a boli prevedené do kapitoly I prílohy B za účelom ich prehodnotenia ako doplnkových látok viazaných na osobu zodpovednú za ich uvádzanie do obehu. Produkt narazín, Monteban, je doplnkovou látkou patriacou do skupiny „Kokcidiostatiká a iné liečivé látky“, ktorá je uvedená v kapitole I prílohy B smernice 70/524/EHS.
(4)

Na uľahčenie prechodu k opatreniam uvedeným v nariadení (ES) č. 998/2003, certifikáty vydané pre vstup do členského štátu na nekomerčný účel predtým, ako sa uvedené nariadenie začne uplatňovať, by sa mali považovať za platné do dátumu vypršania ich platnosti, ak spĺňajú podmienky ustanovené uvedeným nariadením.
(9)

s cieľom zabezpečiť uspokojivé zásobovanie trhu a najmä zabezpečiť trvalý tok dovozov do nových členských štátov, súčasťou prechodných opatrení musí byť vydávanie licencií s cieľom prepustiť do voľného obehu v novom členskom štáte. Z tohto dôvodu zložené zábezpeky musia byť uvoľnené úmerne množstvám prepusteným do voľného obehu v novom členskom štáte;
I.

Inšpekcia na ploche by mala zahŕňať všetky alebo výber z nasledovných aspektov podľa času, ktorý je k dispozícii. 1. Kontrola prítomnosti a platnosti dokumentov nevyhnutných na medzinárodné lety, ako sú: osvedčenie o registrácii, palubný denník, osvedčenie o letovej spôsobilosti, preukazy spôsobilosti posádky, preukaz spôsobilosti na prevádzku rádiostanice, zoznam cestujúcich a nákladu. 2. Kontrola zloženia a kvalifikácie posádky lietadla z hľadiska plnenia požiadaviek prílohy 1 a prílohy 6 k Chicagskemu dohovoru (prílohy ICAO). 3. Kontrola prevádzkovej dokumentácie (letové dáta, prevádzkový letový plán, technický denník) a letovej prípravy potrebná na preukázanie, že let je pripravený v súlade s prílohou 6 ICAO. 4. Kontrola prítomnosti a stavu položiek vyžadovaných pre medzinárodnú navigáciu v súlade s prílohou 6 ICAO. — Osvedčenie leteckého prevádzkovateľa — Osvedčenie o hluku a emisiách — Prevádzková príručka (vrátane zoznamu minimálneho vybavenia) a letová príručka — Bezpečnostné vybavenie — Vybavenie na ochranu kabíny — Vybavenie potrebné na špecifický let vrátane rádiokomunikačného a rádionavigačného vybavenia — Zapisovače letových údajov. 5. Kontrola, aby stav lietadla a jeho vybavenia (vrátane poškodenia a opráv) zaručoval zachovanie zhody so štandardmi prílohy 8 ICAO.
(5)

Dňa 3. marca 2004 Komisia rozhodla o uzatvorení novej dohody pre rok 2003, ktorou sa menia a dopĺňajú RFD na roky 2000, 2001, 2002 a 2003 a VFD s kandidátskymi krajinami. Medzitým nové členské štáty vstúpili do EÚ a nie je priestor pre uzatvorenie ďalších bilaterálnych dohôd medzi EÚ a týmito štátmi v oblastiach, ktoré spadajú pod právomoci EÚ. Preto namiesto uzatvorenia bilaterálnych dohôd s týmito štátmi by mala Komisia zahrnúť podstatu navrhovaných dohôd do tohto nariadenia. Predovšetkým sumy stanovené so zreteľom na RFD 2003 a o ktorých Komisia rozhodla v danom rozhodnutí, by sa teraz mali zahrnúť do tohto nariadenia.
(8)

táto dokumentácia a informácie z posúdenia boli predložené aj Vedeckému výboru pre rastliny (SCP). SCP bol požiadaný o vyjadrenie k určeniu prijateľného denného príjmu a prijateľnej úrovne vystavenia užívateľa. SCP vo svojom prvom stanovisku z 2. októbra 1998 a na základe záverov hodnotenia rizika pre ľudí a životné prostredie prišiel k záveru, že v situácii, keď nie sú k dispozícii údaje, ktorými by sa preukázalo, že hoci len obmedzený plánovaný spôsob používania vo forme aplikácie návnady na citrusových plodoch alebo olivách je bezpečný pre ľudské zdravie a životné prostredie, nie je možné vykonať úplné posúdenie. SCP uviedol najmä veľmi vysoké akútne riziko pre vtáky. SCP v tomto stanovisku potvrdil, že vývoj inovačnej metódy aplikácie, a to vytvorenie návnady obsahujúcej fention plus vábiaci prostriedok iba na časti plodiny, by mohol byť sľubný na dosiahnutie obmedzeného vystavenia ľudí a životného prostredia; uviedol však, že predtým, než by bolo možné vykonať hodnotenie so závermi, museli by byť vypracované osobitné štúdie o takomto type aplikácie. Spoločnosť Bayer CropScience následne predložila dodatočné informácie, najmä v súvislosti s použitím formou aplikácie návnady a tieto informácie boli vyhodnotené. Tieto dodatočné informácie a ich vyhodnotenie boli predložené SCP. SCP vo svojom stanovisku zo 17. decembra 2002 prišiel k záveru, že riziko pre vtáky vyplývajúce z navrhnutých spôsobov použitia fentionu zostalo neurčité. V dôsledku toho obavy súvisiace s možnými rizikami pre vtáky, vyslovené v jeho predchádzajúcom stanovisku, zostali nevyriešené;
(20)

mala by sa stanoviť jasná deliaca čiara medzi financovaním podpory rozvoja vidieka a financovaním podpory podľa spoločných organizácií trhu. Akékoľvek výnimky zo zásady, že opatrenia, ktoré sú zahrnuté do schém podpory podľa spoločných organizácií trhu, by nemali byť oprávnené na poskytovanie podpory na rozvoj vidieka, by členské štáty mali navrhnúť v rámci svojho programovania rozvoja vidieka podľa svojich konkrétnych potrieb a prehľadným spôsobom;
Ak sa poškodené prírodné zdroje a/alebo služby nevrátia do pôvodného stavu, potom sa urobí doplnková náprava. Účelom doplnkovej nápravy je zabezpečiť pôvodnú úroveň prírodných zdrojov a/alebo služieb, v prípade potreby na náhradnom mieste, aká by bola zabezpečená, ak by sa poškodené miesto vrátilo do pôvodného stavu. Náhradné miesto by malo byť, kde je to možné a vhodné, geograficky spojené s poškodeným miestom, berúc do úvahy záujmy postihnutej populácie.

Účel kompenzačnej nápravy
(4)

Je potrebné stanoviť požiadavky, ktoré musia členské štáty plniť na to, aby boli vyhlásené za štáty bez výskytu chorôb, a kritériá, ktoré musia členské štáty uplatňovať na základe programov kontroly a vyhubenia chorôb. Tiež je potrebné definovať dodatočné záruky, ktoré sa vyžadujú pri zavádzaní určitých druhov rýb do oblastí bez výskytu chorôb a do oblastí, na ktoré sa vzťahujú programy kontroly a eradikácie. Na tieto účely by sa mali zohľadniť odporúčania Svetovej organizácie pre zdravie zvierat (OIE).
(39)

Vzhľadom na čiastočnú overovaciu návštevu vykonanú v druhej spoločnosti, sa zistilo, že cenová politika pri predaji posteľnej bielizne do spoločenstva a na ostatné trhy sa významne nelíšila a nemohla mať za následok také výrazne rozdielne ziskové rozpätia, aké uvádzala spoločnosť. Ziskové rozpätia uvádzané pri predaji dotknutého výrobku do spoločenstva ďaleko presahovali rozpätia používané pri určovaní cien na vnútornom trhu a pri rokovaniach so zákazníkmi. Nebol poskytnutý žiadny dôkaz, ktorý by bol mohol potvrdiť, že predaje posteľnej bielizne do spoločenstva by mohli vytvoriť zisky tak podstatne rozdielne od ziskov dosiahnutých pri predajoch do tretích krajín. Navyše, nebolo možné overiť ani informácie týkajúce sa výrobných nákladov a oceňovania zásob dotknutého výrobku, ktoré mali byť sprístupnené.
2004D0452 — SK — 18.10.2006 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

▼B

ROZHODNUTIE KOMISIE

z 29. apríla 2004,

ktorým sa ustanovuje zoznam subjektov, ktorých výskumní pracovníci majú na vedecké účely prístup k dôverným údajom

(oznámené pod číslom dokumentu K(2004) 1664)

(Text s významom pre EHP)

(2004/452/ES)

Nariadenie Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) 322/97 o štatistike Spoločenstva, so zreteľom na prístup k dôverným údajom na výskumné účely ( 2 ), ktorého cieľom je, so zámerom umožniť vypracovanie štatistických záverov na vedecké účely, stanoviť podmienky, na základe ktorých sa môže poskytnúť prístup k dôverným údajom zasielaným do orgánov Spoločenstva, a pravidlá spolupráce medzi Spoločenstvom a vnútroštátnymi orgánmi na uľahčenie tohto prístupu.

Článok 1

Zoznam subjektov, ktorých výskumní pracovníci majú na vedecké účely prístup k dôverným údajom podľa článku 3 ods. 1 písm. c) nariadenia (ES) č. 831/2002, je uvedený v prílohe.

Článok 2

Toto rozhodnutie je určené členským štátom.

V Bruseli 29. apríla 2004

▼M4

PRÍLOHA

SUBJEKTY, KTORÝCH VÝSKUMNÍCI MAJÚ PRÍSTUP K DÔVERNÝM ÚDAJOM NA VÝSKUMNÉ ÚČELY

Katedra politických vied, Baruch College City University of New York (štát New York, USA)

Centrum zdravia a pohody Woodrow-Wilsonovej školy verejných a medzinárodných záležitostí na Princetonskej univerzite (Center of Health and Wellbeing; CHW of the Woodrow Wilson School of Public and International Affairs at Princeton University, New Jersey, USA)
(9)

v súvislosti s uvádzaním na trh a vývozom živočíšnych vedľajších produktov, určených na technické použitie, vyrobených v spoločenstve, pravidlá ustanovené v nariadení (ES) č. 1774/2002 by mali byť dostatočné, s výhradou doplnenia predpisov pre zber a dopravu, aby sa zabezpečilo plnenie striktných informačných, identifikačných a kontrolných cieľov; v súvislosti so zásielkami pre dovoz alebo tranzit by sa mali splniť ďalšie certifikačné a informačné požiadavky;
(2)

Podľa článku 2 ods. 3 a článku 10 ods. 2 písm. c) rozhodnutia 2000/597/ES, Euratom percento, ktoré si ponechajú členské štáty ako náhradu nákladov na výber, by sa malo stanoviť vo výške 25 % zo súm uvedených v odseku 1 písm. a) a b) článku 2 uvedeného rozhodnutia, ktoré boli stanovené po 31. decembri 2000 s výnimkou tých súm, ktoré za účelom súladu s nariadeniami o vlastných zdrojoch, by mali byť k dispozícii Spoločenstvu pred 28. februárom 2001, na ktoré by sa mala naďalej vzťahovať sadzba 10 %.
(4)

tretím cieľom tohto rozhodnutia je vytvoriť konečný referenčný rámec súboru špecifikácií, ktoré majú byť zohľadnené v súvislosti so subsystémom riadenia a zabezpečenia vlakov a signalizácie systému transeurópskych konvenčných železníc uvedeným v článku 6 ods. 1 smernice Rady 96/49/ES. Nevylučuje to potrebu overiť a, v prípade potreby, ďalej zmeniť a doplniť, aktualizovať alebo upraviť tieto parametre v zodpovedajúcej TSI (TSI CCS-CR), ktoré sa majú prijať v súlade so smernicou 2001/16/ES. Tieto parametre môžu byť tiež aktualizované ako súčasť revízie TSI zabezpečenej v tejto smernici, zohľadňujúc stanovisko vyjadrené v riadiacom postupe pre riadenie zmien ako je ustanovené v TSI CCS-HS;
(17)

Plynulé fungovanie úradu si vyžaduje, aby bol jeho výkonný riaditeľ vymenovaný na základe svojich zásluh a preukázaných administratívnych a manažérskych schopností, ako aj príslušnej odbornosti a praxe a aby vykonával svoju funkciu úplne nezávisle a pružne, pokiaľ ide o organizáciu vnútorného chodu úradu. Výkonný riaditeľ by mal pripraviť a prijať všetky potrebné opatrenia, aby sa zabezpečilo riadne plnenie pracovného programu úradu, každý rok by mal pripraviť návrh súhrnnej správy, ktorá sa predkladá správnej rade, mal by zostaviť návrh výkazu odhadov príjmov a výdavkov úradu a mal by plniť rozpočet.
(1) Výsledky môžu členiť BE, CZ, DK, LT, LU, LV, PL, SE, SI, SK (2) Výsledky môžu členiť BE, CZ, DE, LT, LV, NL, PL, SE, SI, SK (3) Výsledky môžu členiť BE, CZ, DE, IRL, LT, LV, NL, AT, PL, PT, FIN, SE, SI, SK, UK (4) Výsledky môžu členiť MT
2.9.9.

„Priesečník zadnej referenčnej čiary kapoty a bočnej referenčnej čiary kapoty“: keď sa zadná referenčná čiara kapoty a bočná referenčná čiara kapoty nepretínajú, zadná referenčná čiara kapoty by sa mala predĺžiť a/alebo znovu určiť s použitím polkruhovej šablóny s polomerom 100 mm. Šablóna by mala byť vyrobená z tenkej ohybnej platne, ktorá sa môže v každom smere v jednoduchom oblúku ľahko ohnúť. Šablóna by sa mala dať ohnúť dvakrát alebo úplne ohnúť bez toho, aby popraskala alebo zostala ohnutá. Odporúčaným materiálom je tenká penou podložená platňa z umelej hmoty, aby sa šablóna nezošmykla z povrchu vozidla. Šablóna by sa mala, keď leží na rovnej ploche, označiť štyrmi bodmi „A“ až „D“, podľa obrázku 8. Šablóna by sa mala umiestniť na vozidlo tak, aby rohy „A“ a „B“ ležali na bočnej referenčnej čiare. Tieto dva rohy by mali zostať ležať na bočnej referenčnej čiare, pričom šablóna by sa mala postupne kĺzať dozadu, až kým oblúk šablóny nedosiahne prvý kontakt so zadnou referenčnou čiarou kapoty. Počas procesu by sa mala šablóna ohýbať tak, aby sa čo možno najtesnejšie pohybovala po vonkajšom obryse vrchnej strany kapoty vozidla bez popraskania alebo aby zostala ohnutá. Ak je kontakt medzi šablónou a zadnou referenčnou čiarou tangenciálny a dotykový bod leží mimo oblúka medzi bodmi „C“ a „D“, potom sa zadná referenčná čiara kapoty predĺži a/alebo zmení tak, aby pokračovala po oblúku šablóny, až kým nedosiahne zadnú referenčnú čiaru kapoty, ako je uvedené na obrázku 9. Ak šablóna nemôže dosiahnuť súvislý kontakt s bočnou referenčnou čiarou kapoty v bodoch „A“ a „B“ a dotýkať sa zadnej referenčnej čiary kapoty alebo bod, v ktorom sa zadná referenčná čiara kapoty dotýka šablóny leží na oblúku medzi bodmi „C“ a „D“, potom by sa mali použiť ďalšie šablóny, ktorých polomer sa postupne zvyšuje vždy o 20 mm, až kým nie sú splnené uvedené kritériá. Potom, čo je znovu určená zadná referenčná čiara, jej priebeh sa berie za základ pri všetkých následných skúškach a jej pôvodný priebeh sa už naďalej nepoužije.
(5)

V záujme dosiahnutia jednoznačnosti by sa mal prijať jeden text pozostávajúci zo všetkých príslušných ustanovení v znení zmien a doplnení, pričom takýto text by nahradil nariadenie (ES) č. 1030/2003, ktoré by sa malo zrušiť.
4.6.

Monitorovanie 4.6.1. Monitorovanie hovädzieho dobytka



Odhadovaný počet testov Zvieratá uvedené v bodoch 2.1, 3 a 4.1 časti I kapitoly A prílohy III k nariadeniu Európskeho parlamentu a Rady (ES) č. 999/2001 (1) Zvieratá uvedené v bodoch 2.2, 4.2 a 4.3 časti I kapitoly A prílohy III k nariadeniu (ES) č. 999/2001 Iné (uveďte) (1) Ú. v. ES L 147, 31.5.2001, s. 1. 4.6.2. Monitorovanie oviec



Odhadovaný počet testov Ovce uvedené v bode 2 časti II kapitoly A prílohy III k nariadeniu (ES) č. 999/2001 Ovce uvedené v bode 3 časti II kapitoly A prílohy III k nariadeniu (ES) č. 999/2001 Ovce uvedené v bode 5 časti II kapitoly A prílohy III k nariadeniu (ES) č. 999/2001 Ovce uvedené v bode 8 písm. d) prílohy VII k nariadeniu (ES) č. 999/2001 Iné (uveďte) 4.6.3. Monitorovanie kôz



Odhadovaný počet testov Kozy uvedené v bode 2 časti II kapitoly A prílohy III k nariadeniu (ES) č. 999/2001 Kozy uvedené v bode 3 časti II kapitoly A prílohy III k nariadeniu (ES) č. 999/2001 Kozy uvedené v bode 5 časti II kapitoly A prílohy III k nariadeniu (ES) č. 999/2001 Kozy uvedené v bode 4 písm. c) prílohy VII k nariadeniu (ES) č. 999/2001 Iné (uveďte) 4.6.4. Rozlišovacie testy



Odhadovaný počet testov Primárne molekulárne testy uvedené v bode 3.2 písm. c) bodu i) kapitoly C prílohy X k nariadeniu (ES) č. 999/2001 4.6.5. Genotypizácia pozitívnych a náhodne vybraných zvierat



Odhadovaný počet testov Zvieratá uvedené v bode 8.1 časti II kapitoly A prílohy III k nariadeniu (ES) č. 999/2001 Zvieratá uvedené v bode 8.2 časti II kapitoly A prílohy III k nariadeniu (ES) č. 999/2001
(18)

Článok 14 ods. 1 Zmluvy o Európskej únii vyžaduje, aby sa pri jednotných akciách uviedli prostriedky, ktoré by mali byť únii k dispozícii. Referenčná suma financií na spoločné náklady vojenskej operácie EÚ predstavuje najlepší súčasný odhad a nedotýka sa konečných údajov, ktoré budú zahrnuté do rozpočtu, ktorý sa má schváliť v súlade so zásadami ustanovenými v ATHENA.
(1)

Ako je stanovené v článku 9g odsek 1 smernice 70/524/EHS, kokcidiostatiká zahrnuté do prílohy I k uvedenej smernici pred 1. januárom 1988 boli dočasne povolené od 1. apríla 1998 a prenesené do kapitoly I prílohy B s cieľom ich prehodnotenia ako doplnkové látky spojené s osobou zodpovednou za ich uvádzanie do obehu.
(3)

Európska obranná agentúra („agentúra“), ktorá by mala podliehať Rade a ktorá by mala byť otvorená účasti všetkých členských štátov, bude mať za cieľ rozvoj obranných kapacít v oblasti krízového riadenia, podporu a posilňovanie európskej spolupráce v oblasti vyzbrojovania, posilňovanie európskej obrannej priemyselnej a technologickej základne (OPTZ) a vytvorenia konkurencieschopného európskeho trhu v oblasti obranných zariadení, ako aj podporu – ak je to vhodné, v spolupráci s výskumnými činnosťami spoločenstva – výskumu zameraného na vedúcu úlohu v oblasti strategických technológií pre budúce obranné a bezpečnostné kapacity, posilňujúc tak priemyselný potenciál Európy v tejto oblasti.
Kapacity

— Zabezpečiť odčerpávanie pomocou mobilných stredne- a vysokokapacitných čerpadiel, ktoré majú: — — celkovú kapacitu minimálne 1 000 m3/hod., — obmedzenú kapacitu na odčerpávanie s prevýšením 40 m. — Schopnosť: — — fungovať v oblastiach a teréne, ktoré nie sú ľahko dostupné, — čerpať kalnú vodu, ktorá obsahuje maximálne 5 % pevných prvkov s časticami až do veľkosti 40 mm, — čerpať vodu až do teploty 40 °C pri dlhších zásahoch, — dopraviť vodu do vzdialenosti 1 000 metrov.
(22)

Priebežné informácie poskytované držiteľom cenných papierov prijatých na obchodovanie na regulovanom trhu by mali byť naďalej založené na zásade rovnakého zaobchádzania. Toto rovnaké zaobchádzanie sa týka iba akcionárov v rovnakom postavení, a preto sa nedotýka otázky toho, koľko hlasovacích práv možno spojiť s konkrétnou akciou. Rovnako tak držitelia dlhových cenných papierov zaradených pari passu by mali naďalej požívať rovnaké zaobchádzanie, a to aj v prípade štátnych dlhopisov. Mali by sa zjednodušiť informácie poskytované držiteľom akcií a/alebo dlhových cenných papierov na valných zhromaždeniach. Predovšetkým držitelia akcií a/alebo dlhových cenných papierov umiestnených v zahraničí by sa mali aktívnejšie zapájať takým spôsobom, že by mali byť schopní poverovať splnomocnencov konať v ich mene. Z rovnakých dôvodov by sa malo na valnom zhromaždení držiteľov akcií a/alebo dlhových cenných papierov rozhodnúť, či by sa využívanie moderných informačných a komunikačných technológií malo stať skutočnosťou. V takom prípade by emitenti mali zaviesť režim na efektívne informovanie držiteľov ich akcií a/alebo dlhových cenných papierov v takom rozsahu, v akom je možné týchto držiteľov identifikovať.
(24)

Výkonný riaditeľ by mal mať možnosť vytvoriť ad hoc pracovné skupiny na adresovanie najmä vedeckých a technických záležitostí. Pri vytváraní ad hoc pracovných skupín by mal výkonný riaditeľ hľadať vstup a mobilizovať príslušných odborníkov zo súkromného sektora. Ad hoc pracovná skupina by mala agentúre umožňovať prístup knaj aktuálnejším informáciám, ktoré sú k dispozícii, aby mohla reagovať na bezpečnostné výzvy rozvíjajúcej sa informačnej spoločnosti. Agentúra by mala zabezpečiť, aby jej ad hoc pracovné skupiny boli kompetentné a reprezentačné a aby zahŕňali, podľa osobitných tém, zástupcov verejných správ členských štátov, súkromného sektora vrátane priemyslu, užívateľov a akademických odborníkov v oblasti bezpečnosti sietí a informácií. V prípade potreby môže agentúra k pracovným skupinám pripojiť nezávislých odborníkov, ktorí sú v príslušnej oblasti považovaní za kompetentných. Odborníci, ktorí sa zúčastňujú v ad hoc pracovných skupinách organizovaných agentúrou by nemali patriť k personálu agentúry. Ich výdavky by mala hradiť agentúra v súlade s jej vnútornými pravidlami a v zhode s existujúcimi finančnými nariadeniami.
(9)

preto až do aktualizácie technickej prílohy D (kapitola II) v súlade s článkom 16 smernice 64/432/EHS, by mali byť testy ELISA popísané v správe Vedeckého výboru, a test reakcie väzby komplementu a test s pufrovaným brucelovým antigénom popísané v prílohe C tejto smernice schválené ako testy na brucelózu pre vydanie osvedčenia, ako je to ustanovené v článku 6 ods. 2 písm. b) a vo veterinárnom osvedčení v prílohe F, vzoru 1;